Thiago De Mello
Thiago De Mello helbestvanekî brezîlî ye.

Helbestek Ji Mello
ZAGONA MİROV

XALA I.

Li gorî vê zagonê

ya grîng rastî ye ji nuha pê ve 

ya grîng jiyan e

dest bi dest 

ji bo jiyana rast wê bihête xebitîn

xala II.

li gorî vê zagonê

mafê sêşemên biewr jî he ye 

ku bibe şeveqek lahdê

XALA III.

Li gorî vê zagonê

wê gulên berbiro hebin di her şibakê de

ji gulên berbiro re jî hatiye naskirin

mafê di siyê de vekirinê;

şibak wê gişê rojê vekirî werin hiştin

li şênahiya ku hêvî lê qam drêj dike

XALA IV.

Li gorî vê zagonê

dilê mirov wê li mirov neşeit e

wê mirov, bi mirov ewle be êdî

weke dahla ku bi bayê ewle dibe,

weke bayê ku bi hewê ewle dibe,

weke hewaya ku ewle dibe

bi zeviya ezmanê hêşîn 

PARAGRAF I.

Mirov wê bi mirov ewle bibe

weke zarokê ewle dibe bi zarok

XALA V.

Li gorî vê zagonê,mirov rizgarbûne 

ji bindestiya viran.

Tukes ne mecbûr e li xwe bipêçe êdî

mertalê bêdengiyê,

yan jî çeka peyvan.

berî şêraniyê wê rastî bihête dayîn

ber mirovê li ser sifrê

XALA VI.

Li gorî vê zagonê

wê pêk were xewna pêxember:

gur wê bi miyê re biçêre

çi ekl stendibin ji xwarinên xwe,

wê dîsa heman eklê bistînin.

XALA VII.

Li gorî vê zagonê

wê rastî û ronahî bin yê desthilatdar

û dilşadî wê bibe alek 

ku di zikê mirov de bi camêrî diheje

.....

XALA X.

Li gor vê zagonê,herkes

kengî xwest wê karibe li xwe ke

cilên eydê

XALA XI.

Li gorî vê xalê,

heywanê hezker e mirov

xweşik e

ji stêrka şeveqê jî xweşiktir e.

MELLO

Werger : Dûrzan Cîrano

Nivîskar
Brezîlî
Jidayikbûn 1926
Mirin 2022